Rivista fuq l-internet womanitely.com poġġiet lil Malta fl-ewwel post fost l-isbaħ seba’ gżejjer stati fid-dinja li wieħed għandu jżur. Ir-rivista tgħid li s-Sajf qed joqrob u għalkemm hemm ħafna pajjiżi fejn wieħed jista’ jmur għal btala, hija tal-fehma li wieħed jista’ jgawdi avventura aktar eżotika u romantika meta jżur gżira stat. Tirrakomanda li kulħadd għandu jżur dawn il-ġżejjer għal mill-anqas darba matul ħajtu u tibda billi fl-ewwel post tirrakomanda lil Malta. Wara jsegwu, l-Filippini, l-Awstralja, l-Maldives, Kuba, l-gżejjer Fiji u l-Ġappun.